**projektas**

**reg. Nr. T-252**

**2.2. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės neformaliojo suaugusiųjų švietimo ir tęstinio mokymosi veiksmų plAno 2020-2022 metams patvirtinimo**

2019 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 4 dalimi, Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi, Neformaliojo suaugusiųjų švietimo ir tęstinio mokymosi 2016–2023 m. plėtros programos, patvirtintos Lietuvos Respublikos Vyriausybės 2016 m. balandžio 6 d. nutarimu Nr. 347 „Dėl Neformaliojo suaugusiųjų švietimo ir tęstinio mokymosi 2016–2023 m. plėtros programos patvirtinimo“, 15 punktu, Pasvalio rajono savivaldybės tarybos 2019 m. vasario 20 d. sprendimu Nr. T1-20 ,,Dėl Pasvalio rajono savivaldybės 2019-2021 metų strateginio veiklos plano patvirtinimo“(su visais aktualiais pakeitimais), Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės neformaliojo suaugusiųjų švietimo ir tęstinio mokymosi veiksmų planą 2020–2022 metams (pridedama).
2. Paskirti Vidą Stokienę, Pasvalio rajono savivaldybės administracijos Švietimo ir sporto skyriaus vyriausiąją specialistę, veiksmų plano įgyvendinimo koordinatoriumi.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus vyriausioji specialistė

Vida Stokienė

2019-11-28 tel. ( 8 451) 34 274

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės neformaliojo suaugusiųjų švietimo ir tęstinio mokymosi veiksmų plAno 2020-2022 metams patvirtinimo**

**2019-11-28**

Pasvalys

1. **Problemos esmė**

Parengti ir patvirtinti Neformaliojo suaugusiųjų švietimo ir tęstinio mokymosi veiksmų

planą. Jo tikslas – plėtoti ir tobulinti neformaliojo suaugusiųjų švietimo ir tęstinio mokymosi sistemą Pasvalio rajono savivaldybėje, sudarant sąlygas suaugusių asmenų socialinei ir darbinei įtraukčiai, aktyviam pilietiškumui ir asmeniniam tobulėjimui.

1. **Kokios siūlomos naujos teisinio reguliavimo nuostatos ir kokių rezultatų laukiama**

Sudaryti sąlygas suaugusiems asmenims tenkinti savišvietos poreikius, lavinti kūrybinius

gebėjimus, tobulinti profesines ir bendrąsias kompetencijas, formuoti teigiamas mokymosi visą gyvenimą nuostatas.

Priimtas sprendimo projektas įtakos kriminogeninei situacijai ir korupcijai neturės*.*

**3. Skaičiavimai, išlaidų sąmatos, finansavimo šaltiniai**

Lėšos numatytos savivaldybės biudžete ir 2019–2021 m. Strateginiame veiklos plane pagal priemonę 03.02.01.01.03 ,,Neformalaus suaugusių švietimo programų įgyvendinimas“.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

**-**

**6. Sprendimo projekto iniciatoriai.**

Pasvalio rajono savivaldybės administracijos Švietimo ir sporto skyrius.

**7. Sprendimo projekto rengimo metu gauti specialistų vertinimai ir išvados.**

-

Švietimo ir sporto skyriaus vyriausioji specialistė Vida Stokienė

PATVIRTINTA

Pasvalio rajono savivaldybės tarybos

2019 m. gruodžio d. sprendimu Nr.

**PASVALIO RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PRIEMONIŲ IR VEIKSMŲ PLANAS 2020-2022 METAMS**

**I SKYRIUS**

**BENDROSIOS NUOSTATOS**

1. Pasvalio rajono savivaldybės neformaliojo suaugusiųjų švietimo ir tęstinio mokymosi 2020–2022 metų priemonių ir veiksmų planas (toliau – Priemonių ir veiksmų planas) parengtas vadovaujantis Lietuvos Respublikos neformaliojo suaugusiųjų švietimo ir tęstinio mokymosi įstatymo, Lietuvos Respublikos Vyriausybės 2016 m. balandžio 6 d. nutarimo Nr. 347 „Dėl neformaliojo suaugusiųjų švietimo ir tęstinio mokymosi 2016-2023 m. plėtros programos patvirtinimo“ nuostatomis, atsižvelgiant į Pasvalio rajono savivaldybės 2019-2021 metų strateginį veiklos planą, patvirtintą Pasvalio savivaldybės tarybos 2019 m. vasario 20 d. sprendimu Nr. T1-20 ,,Dėl Pasvalio rajono savivaldybės 2019-2021 metų strateginio veiklos plano patvirtinimo“ (su visais aktualiais pakeitimais).

2. Priemonių ir veiksmų plano paskirtis – stiprinti neformalųjį suaugusiųjų švietimą ir tęstinį mokymąsi Pasvalio rajono savivaldybėje, sudarant prielaidas suaugusiems mokytis visą gyvenimą. Siekiama 2020-2022 m. įgyvendinti neformaliojo suaugusiųjų švietimo ir tęstinio mokymosi Pasvalio rajono savivaldybėje priemonių ir veiksmų planą – kurti darniai veikiančią suaugusiųjų neformaliojo švietimo ir tęstinio mokymosi sistemą Pasvalio rajone.

3. Mokymosi visą gyvenimą plėtotė padeda ne tik užtikrinti suaugusiųjų saviraiškos ar asmeninių ugdymosi poreikių tenkinimą, bet ir daro didelę įtaką valstybės ekonominei, socialinei, pilietinei pažangai. Eurostat duomenimis Lietuvoje besimokančių 25–64 metų amžiaus asmenų dvigubai mažiau nei kitose Europos Sąjungos šalyse: Lietuvoje 5,9 proc., ES vidurkis – 10,9 proc. Vyresniųjų suaugusiųjų (65+) situacija dar prastesnė. Nors 2014–2017 metais mokymosi visą gyvenimą rodiklis šioje amžiaus grupėje Lietuvoje didėjo, bet vis tiek siekia vos 0,93 proc. Tikimasi, kad priemonių ir veiksmų plano įgyvendinimas sustiprins neformaliojo suaugusiųjų švietimo ir tęstinio mokymosi plėtrą Pasvalio rajone ir tuo pačiu situaciją šalyje.

4. Priemonių ir veiksmų plano įgyvendinimas grįstas Lietuvos Respublikos neformaliojo suaugusiųjų švietimo ir tęstinio mokymosi įstatyme įtvirtintais lygių galimybių, kontekstualumo, veiksmingumo ir tęstinumo principais, siekiant įtraukti visus suinteresuotus dalyvius.

**II SKYRIUS**

**PRIEMONIŲ IR VEIKSMŲ PLANO TIKSLAS IR UŽDAVINIAI**

5. Priemonių ir veiksmų plano tikslas – plėtoti ir tobulinti neformaliojo suaugusiųjų švietimo ir tęstinio mokymosi sistemą Pasvalio rajono savivaldybėje, sudarant sąlygas suaugusiųjų asmenų socialinei ir darbinei įtraukčiai, aktyviam pilietiškumui ir asmeniniam tobulėjimui.

6. Priemonių ir veiksmų plano uždaviniai:

6.1. sudaryti sąlygas suaugusiems asmenims tenkinti savišvietos poreikius, lavinti kūrybines galias ir gebėjimus, įgyti ir tobulinti bendrąsias ir profesines kompetencijas, formuoti teigiamas mokymosi visą gyvenimą nuostatas;

6.2. sudaryti sąlygas suaugusiesiems tapti aktyviais demokratinės visuomenės nariais;

6.3.sudaryti palankesnes finansines sąlygas suaugusiųjų dalyvavimui mokymosi visą gyvenimą veiklose;

6.4. vykdyti informacinę sklaidą apie neformaliojo suaugusiųjų švietimo teikėjus ir jų siūlomas programas.

**III SKYRIUS**

**PRIEMONIŲ IR VEIKSMŲ PLANO ĮGYVENDINIMAS**

7. Priemonių ir veiksmų planas įgyvendinamas pagal 1 priede pateiktas priemones.

8. Priemonių ir veiksmų plano įgyvendinimą koordinuoja Pasvalio rajono savivaldybės Švietimo pagalbos tarnybos suaugusiųjų švietimo skyrius. Priemones ir veiksmus vykdo plane dalyvaujančios įstaigos ir organizacijos:

8.1. Pasvalio rajono savivaldybės Švietimo pagalbos tarnybos suaugusiųjų švietimo skyrius (paskaitos, kursai, seminarai, edukacinės programos, gyventojų užimtumas ir švietimas);

8.2. Pasvalio Mariaus Katiliškio viešoji biblioteka (gyventojų informacinis aprūpinimas, edukacinės programos, kultūriniai-šviečiamieji renginiai, gyventojų užimtumas ir švietimas);

8.3. Pasvalio krašto muziejus, Turizmo informacijos centras (edukacinės programos, gyventojų ir savivaldybės svečių užimtumas ir švietimas, kultūrinė savišvieta);

8.4. Pasvalio rajono savivaldybės visuomenės sveikatos biuras (gyventojų sveikatinimas ir švietimas);

8.5. Pasvalio kultūros centras (gyventojų kultūrinis užimtumas ir švietimas);

8.6. Asociacija Pasvalio šeimos gerovės centras (neformalus ugdymas, gyventojų švietimas, savanoriškos veiklos skatinimas ir organizavimas);

8.7. Asociacija Pasvalio rajono Trečiojo amžiaus universitetas (neformalus vyresniojo amžiaus suaugusiųjų asmenų švietimas, edukacinės programos);

8.8. Pasvalio rajono Vietos veikos grupė (programinis finansavimas, gyventojų švietimas);

8.9. Kitos Pasvalio rajone veikiančios nevyriausybinės organizacijos.

9. Priemonių ir veiksmų plano įgyvendinimas finansuojamas iš Lietuvos Respublikos valstybės biudžeto, ES finansinės paramos, Pasvalio rajono savivaldybės biudžeto ir kitų finansavimo šaltinių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės

neformaliojo suaugusiųjų švietimo ir tęstinio

mokymosi veiksmų plano 2020-2022 metams

priedas

**PASVALIO RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI**

**VEIKSMŲ PLANAS 2020-2022 METAMS**

**Tikslas**. Plėtoti ir tobulinti neformaliojo suaugusiųjų švietimo ir tęstinio mokymosi sistemą Pasvalio rajono savivaldybėje, sudarant sąlygas suaugusių asmenų socialinei ir darbinei įtraukčiai, aktyviam pilietiškumui ir asmeniniam tobulėjimui.

|  |  |  |  |  |  |
| --- | --- | --- | --- | --- | --- |
| **1 uždavinys. Sudaryti sąlygas suaugusiųjų bendrosioms kompetencijoms ugdyti ir formuoti teigiamas mokymosi visą gyvenimą nuostatas.** | | | | | |
| **Priemonės pavadinimas** | **Veiklas vykdanti institucija** | **Vykdymo laikas** | **Laukiami rezultatai** | **Vertinimo kriterijai** | **Lėšos** |
| 1.1. Bendrųjų kompetencijų ugdymo programų (sveikatos stiprinimo, fizinio aktyvumo ir sveikos gyvensenos, finansinio raštingumo, IT raštingumo, verslumo skatinimo, gebėjimo mokytis, pilietiškumo, užsienio kalbų ir kt.) rengimas ir įgyvendinimas | Pasvalio rajono savivaldybės Švietimo pagalbos tarnybos Suaugusiųjų švietimo skyrius,  Pasvalio rajono savivaldybės Visuomenės sveikatos biuras,  Pasvalio rajono Trečiojo amžiaus universitetas,  Pasvalio Mariaus Katiliškio viešoji biblioteka,  Pasvalio kultūros centras,  Pasvalio rajono vietos veiklos grupė | 2020-2022 m. | Įgytos naujos arba patobulintos turimos kompetencijos, patenkinti savišvietos ir užimtumo poreikiai. | Įgyvendintos 5 priemonės, dalyvių skaičius - 55 | Savivaldybės biudžeto lėšos  Projektų lėšos  Dalyvių lėšos |
| 1.2. Neformaliojo švietimo programų, skirtų Trečiojo amžiaus universiteto lankytojams, rengimas ir įgyvendinimas | Pasvalio rajono Trečiojo amžiaus universitetas | 2020-2022 m. | Patenkinti vyresniojo amžiaus suaugusiųjų asmenų žinių, kompetencijų plėtotės, saviraiškos ir užimtumo poreikiai. | Įgyvendintos 6 priemonės, dalyvių skaičius - 80 | Savivaldybė biudžeto lėšos   |  |  |  | | --- | --- | --- | | 2020 m. | 2021 m. | 2022 m. | | 600  Eur | 800  Eur | 1000  Eur |   Projektų lėšos  Dalyvių lėšos |
| 1.3. Suaugusiųjų skatinimas mokytis visą gyvenimą kuriant ir formuojant pozityvios tėvystės įgūdžius bei kitus socialinius įgūdžius  (pozityvios tėvystės mokymai, bendravimo su vaikais tobulinimo kursai tėvams, mokymai tėvams pagal STEP programą) | Pasvalio rajono savivaldybės Švietimo pagalbos tarnybos Pedagoginis psichologinis skyrius;  Pasvalio šeimos gerovės centras;  Pasvalio šv. Jono Krikštytojo parapijos vaikų dienos centras. | 2020-2022 m. | Patenkinti tėvų (globėjų) savišvietos poreikiai. | Įgyvendintos 3 priemonės, dalyvių skaičius - 41 | Savivaldybės biudžeto lėšos  Projektų lėšos |
| 1.4. Suaugusiųjų kultūrinių poreikių tenkinimas, sąlygų suaugusiųjų kūrybinei veiklai, etnokultūros puoselėjimui sudarymas | Pasvalio kultūros centras,  Pasvalio krašto muziejus,  Pasvalio Mariaus Katiliškio viešoji biblioteka | 2020-2022 m. | Patenkinti tam tikrų gyventojų interesų grupių savišvietos ir užimtumo poreikiai. | Įgyvendinta priemonių – 7, dalyvių skaičius - 120 | Savivaldybės biudžeto lėšos  Projektų lėšos |
| 1.5. Neformaliojo švietimo programų, skirtų savižudybių prevencijai ir psichologinių žinių plėtojimui, rengimas ir įgyvendinimas | Pasvalio rajono savivaldybės administracija,  Pasvalio rajono savivaldybės Švietimo pagalbos tarnybos Pedagoginis psichologinis skyrius,  Pasvalio rajono savivaldybės Visuomenės sveikatos biuras,  Pasvalio šeimos gerovės centras | 2020-2022 m. | Patenkinti tam tikrų gyventojų interesų grupių savišvietos ir užimtumo poreikiai. | Dalyvių skaičius - 85 | Savivaldybės biudžeto lėšos  Projektų lėšos |
|  | | | | | |
| **2 uždavinys. Sudaryti palakesnes finansines sąlygas suaugusiųjų dalyvavimui mokymosi visą gyvenimą veiklose** | | | | | |
| 2.1. Neformaliojo suaugusiųjų švietimo ir tęstinio mokymosi programų finansavimo ir atrankos konkurso Pasvalio rajone organizavimas | Pasvalio rajono savivaldybės administracijos Švietimo ir sporto skyrius | 2020-2022 m. | Neformaliojo suaugusiųjų švietimo paslaugų teikėjų tikslinės programos. | Paraiškų skaičius | Savivaldybės biudžeto lėšos   |  |  |  | | --- | --- | --- | | 2020 m. | 2021 m. | 2022 m. | | 3000  Eur | 4000  Eur | 5000  Eur | |
| **3 uždavinys. Viešinti aktualią informaciją apie vykdomas neformaliojo suaugusiųjų švietimo ir tęstinio mokymo(si) veiklas, programas ir renginius** | | | | | |
| 3.1. Informacijos apie neformalųjį suaugusiųjų švietimą viešinimas | Pasvalio rajono savivaldybės Švietimo pagalbos tarnybos Suaugusiųjų švietimo skyrius,  Pasvalio rajono savivaldybės administracija | 2020-2022 m. | Visuomenės informavimas. | Informacinių, viešinamųjų straipsnių skaičius | Žmogiškieji ištekliai |
| 3.2. Kasmetinės suaugusiųjų mokymosi savaitės renginių organizavimas | Pasvalio rajono savivaldybės Švietimo pagalbos tarnybos Suaugusiųjų švietimo skyrius | 2020-2022 m. | Visuomenės informavimas, dėmesys suaugusiųjų švietimo ir tęstinio mokymosi aktualijoms. | Renginių ir dalyvių skaičius | Žmogiškieji ištekliai |
| **Iš viso:** | | | | | |  |  |  | | --- | --- | --- | | **2020 m.** | **2021 m.** | **2022 m.** | |
| |  |  |  |  | | --- | --- | --- | --- | | **3600**  **Eur** | **4800**  **Eur** | **6000**  **Eur** |  | |

|  |
| --- |
|  |